Wikidata Demetrius (magnus dux Moscoviae)
Res apud Vicidata repertae:Demetrius (magnus dux Moscoviae): imagoDemetrius (magnus dux Moscoviae): imago
*Nativitas*: 12 Octobris 1350; Moscua  
*Obitus*: 19 Maii 1389; Moscua  
*Patria*: Moscovia  

**Officium**

*Officium*: magnus dux Moscoviae, Grand Duke of Vladimir  
*Munus*: homo in re publica potens  

**Consociatio**

*Religio*: Christianitas Orthodoxa
**Familia**

*Genitores*: Ioannes II; Alexandra Veljaminova  
*Coniunx*: Eudocia Moscuensis  
*Proles*: Basilius I, Georgius Zvenigorodensis, Andreas Mosaiscensis, Petrus Demetriopolitanus, Constantinus Ugliciensis, Anna Demetrii filia, Maria Demetrii filia Moscuensis, Sophia Demetrii filia Rezaniensis, Anastasia Demetrii filia, Ioannes Demetrii filius  
*Familia*: Rurici domus
**Memoria**

*Sepultura*: Ecclesia cathedralis Michaelis Archangelis Moscuensis  
Sanctus, orthodoxus (*feriae die* 19 Maii)
**Demetrius Ioannis filius** (Russice Дмитрий Иванович, tr. *Dmitrij Ivanovič*; natus 12 Octobris 1350 Moscuae, mortuus ibidem 19 Maii 1389), cognomine **Tanaiticus** (Донской, tr. *Donskoj*), fuit magnus dux Moscoviae et Volodimiriae ab anno 1359. Filius ducis Ioannis II, Eudociae Demetrii Constantini filii Susdaliensis maritus et Basilii I pater fuit.

Annis defectus aetatis plenae ducis Demetrii praefectus administrationis erat metropolita Alexius. Demetrius vicit inimicos suos, qui fuere dux Susdaliae et Novogardiae Inferioris ducesque Resaniae et Tueriae, in certatione pro throno magni ducis Volodimiriae. Tempore regiminis Demetrii primus cremlinus lapideus Moscuae constructus est (anno 1367). Annis 1368 et 1370 copiae huius ducis vim ducis Lituaniae prohibuerunt ab Moscua. Tempore belli contra Tueriam (annis 1368 – 1375) Demetrius anno 1375 ducem Tueriensem coarctavit ad approbationem primatus sui societatemque contra Ordam Auream. Anno 1376 Moscovia vim suam in Bulgariae Regno firmavit, anno 1378 exercitus ducis Moscoviae copias ducis Resaniae vicit. Demetrius fuit primus ducum Moscoviae, qui ducit bellum populi contra Mongolo-Tartaros. Quorum acies victa est anno 1378, et anno 1380 dux Demetrius factus est caput copiarum Ruthenicarum, contra Rutheniam incurrentes vires Ordae Aureae ducis nomine Mamai pugnantium. Rutheni Mongolo-Tartaros illos vicerunt in pugna, quae accidit in agro *Kulikovo* prope Tanaim fluvium (Sigismundus de Herberstein scripsit: "...Anno 6886, magnus dux Demetrius vicit bello magnum Tartarorum regem, nomine Mamaii. Item tertio anno post, eundem iam denuo usqueadeo fudit, ut plusquam tredecim millibus passuum terra cadaveribus obruta esset." ), in qua pugna dux Moscoviae virtutem ducis militaris adhibuit et idcirco cognomen "Tanaiticus" impositum est. Cum chanus Ordae Aureae Moscuam (Moscoviam) anno 1382 destruxit (Herberstein: "...Superveniens Tachtamisch rex Tartarorum, Demetrium profligavit, Moscovuiam obsedit & occupavit." ), Demetrius fuit subministrator restaurationis urbis illius. Tempore regiminis huius ducis Moscovia positionem suam ut ducatus Rutheniae primarius firmavit. Demetrius Tanaiticus fuit primus ducum Moscoviae, qui thronum magni ducis filio suo seniori, Basilio, sine sanctione Ordae Aureae tradidit.

Notae
-----

1. ↑  Ioannis Matiae Hasii *Historiae universalis politicae ... idea ... Norimbergae 1743, p. 76*; vel minus Latine "Tanaicus": , "Demetrius Tanaicus dux Moscoviae"
2. 1 2  S. de Herberstein, *Rerum Moscoviticarum Commentarii*

Fons
----

* Pagina de Demetrio Tanaitico *Encyclopaediae Sovieticae Magnae* editionis tertiae **(Russice)**

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Demetrium Tanaiticum** spectant (Dmitry Donskoy, Dmitry I of Russia). |

|  |  |
| --- | --- |
|  | **Lexica biographica:**  • Gran Enciclopèdia Catalana • Encyclopædia Britannica • Deutsche Biographie • Store norske leksikon |

  


|  |  |  |
| --- | --- | --- |
| Antecessor: **Ioannes II Pulcher**  |  **Magnus dux Moscoviae** 1359–1389 | Successor: **Basilius I**  |
| Antecessor: **Demetrius Susdaliensis**  |  **Magnus dux Volodimiriae** 1359–1389 | Successor: **Basilius I**  |